Maltempata tas-silġ fil-festi tal-Milied fl-Istati Uniti, ġabet ferħ kbir għad-dilettanti tal-isport xitwi. Il-maltempata tal-bieraħ ġabet magħha mat-33 ċentimetru ta’ borra f’ċerti żoni bir-riżultat li jista’ jkun hemm xi dewmien fl-ivjaġġar fil-jiem li ġejjin. Iżda f’jum il-Milied, l-effetti tal-maltempata ma nkwetawx lir-residenti ta’ Kalifornja li laqgħu bi ħġarhom il-borra friska li kienet għadha kemm niżlet u ħarġu jipprattikaw l-isport xitwi favorit tagħhom. Intant it-tbassir tat-temp qed iwissi b’xita qliel u għargħar f’Tennessee, Alabama u Georgia.